Matteus 24:39-41 Ons gewone lewe het alles met Christus se terugkoms te doen. Ons daaglikse lewe is beslissend vir die vraag of ons op Christus se dag deur Hom aangeneem of afgewys word. Terwyl die gewone lewe aangaan sal die Here Jesus kom. Terwyl ons nog rustig werk breek die oomblik van Sy koms aan.
Jy is besig om jou kinders in die bed te sit. Of jy doen jou huiswerk vir die skool. Jy sit in ’n vergadering. Jy woon ’n fees by, of jy is by die werk. Jy ry met jou motot op die pad. Jy speel rugby, krieket of sokker. Hierdie dag verloop soos enige ander dag.
Skielik word jy saamgeneem. Plotseling kom ’n skeiding met mense wat naby jou is. Jesus noem self die twee voorbeelde van hulle wat op die land werk en van twee vroue wat by ’n meul koring maal. Dan is daar aanneming en verlating. Die een het in liefde tot Christus geleef en gewerk en die ander nie. Wie sy werk as Christen gedoen het, word deur Christus as verloste aangeneem. Die wat sonder Christus geleef en gewerk het en nie in Sy diens wou staan nie bly agter.